**Критеријуми оцењивања грађанског васпитања**

Праћење и вредновање ученика из обавезног изборног предмета Грађанско васпитање се остварује у складу са Правилником о оцењивању у основној школи.

Постигнуће ученика се изражава описном оценом (истиче се, добар и задовољава), а закључна оцена не утиче на општи успех ученика. Недовољне оцене нема, али уколико ученик није редовно присуствовао настави може бити неоцењен.

У праћењу и вредновању могу се пратити следећи показатељи: • начин на који ученик учествује у активностима;

• како прикупља податке;

• како образлаже и брани своје ставове;

• квалитет постављених питања;

• способност да се нађе веза међу појавама;

• навођење примера; • промена мишљења у контакту са аргументима;

• разликовање чињеница од интерпретације;

• извођење закључака;

• прихватање другачијег мишљења;

• примена наученог;

• предвиђање последица;

• креативност решења;

• како ученици међусобно сарађују;

• како решавају сукобе мишљења;

• како једни другима помажу;

• испољавање иницијативе;

• начин превазилажења тешкоћа;

• критичко мишљење.

Како је највећи број активности ученика, у оквиру часова Грађанског васпитања, организован кроз групни рад, то значи да наставник треба да има јасне критеријуме праћења напредовања у групи који су и ученицима познати. Објективност праћења и вредновања може се постићи уколико се наставник не ослања на општи утисак, већ унапред одреди елементе праћења и пажљиво бележи понашање ученика и уколико су ученици унапред упознати шта се прати и вреднује.

**Пети разред**

**Истиче се**:У потпуности образлаже везу људских права и одговорности, наводи примере за групу права и слобода, аргументује значај инклузивног образовања, права и потребе за образовањем свих ученика. Идентификује показатеље вршења прекршаја права детета у свакодневном животу, користи појмове савременог демократског друштва, образлаже улогу грађана у друштвеном систему, објашњава аргументовано процесе у савременом друштву. Зна и разуме шта је грађански активизам и које су могућности појединца да делује путем њега. Недвосмислено препознаје ситуације дигиталног насиља и зна како да реагује на њих. Самостално, без помоћи наставника и уз висок степен активности и ангажовања.

**Добар:**У великој мери образлаже везу људских права и одговорности, наводи примере за групу права и слобода, аргументује значај инклузивног образовања,права и потребе за образовањем свих ученика. Идентификује показатеље вршења прекршаја права детета у свакодневном животу, користи појмове савременог демократског друштва,образлаже улогу грађана у друштвеном систему, пронлази и разуме прроцесе у савременом друштву. Идентификује појам грађанског активизма и његовог деловања. Препознаје ситуације дигиталног насиља и зна како да реагује на њих. Ради уз минималну помоћ наставника у виду кратких потпитања и корекција и уз висок степен самосталности и ангажовања.

**Задовољава:**У довољној мери образлаже везу људских права и одговорности, наводи примере за групу права и слобода, аргументује значај инклузивног образовања, права и потребе за образовањем свих ученика. Идентификује показатеље кршења права детета у свакодневном животу, користи појмове савременог демократског друштва и демократског друштва, образлаже улогу грађана у друштвеном систему, препознаје ситуације дигиталног насиља и зна како да реагује на њих. Делимичан степен активности и ангажовања.

**Шести разред:**

**Истиче се:**У потпуности и врло активно учествује у избору теме, узрока и инструмената истраживања,учествује у спровођењу истраживања, прикупљању и обради података. Уочава проблеме у заједниции самостално сакупља податке о изабраном проблему. Презентује истраживање и добијене податке. Процењује ефекте спроведеног истраживања и идетификује пропусте и грешке. У дискусији показује вештину активног слушања,износи свој став, заснован на аргументима.Учествује у доношењу правила групе и поштује их.Проналази,критички разматра и користи информације из различитих извора. Ради самостално, без помоћи наставника и уз висок степен активности и ангажовања.

**Добар:**У великој мери учествује у избору теме,узрока и инструмената истраживања,учествује у спровођењу истраживања,прикупљању и обради података. Презентује истраживање и добијене податке. Процењује ефекте спроведеног истраживања и идетификује пропусте и грешке.У дискусији показује вештину активног слушања,износи свој став,заснован на аргументима.Учествује у доношењу правила групе и поштује их. Проналази,критички разматра и користи информације из различитих извора. Ради уз минималну помоћ наставника у виду кратких потпитања и корекција и уз висок степен самосталности и ангажовања.

**Задовољава:**У довољној мери учествује у избору теме, узрока и инструмената истраживања, учествује у спровођењу истраживања, прикупљању и обради података. Презентује истраживање и добијене податке. Процењује ефекте спроведеног истраживања и идетификује пропусте и грешке. У дискусији показује вештину активног слушања,износи свој став, заснован на аргументима. Учествује у доношењу правила групе и поштује их. Проналази, критички разматра и користи информације из различитих извора.Ради уз делимичан степен активности и ангажовања.

**Седми разред:**

**Истиче се:** У потпуности образлаже везу права и одговорности, повезује претходно савладане области, наводи примере за групу права и слобода, аргументује значај инклузивног образовања, права и потребе за образовањем свих ученика. Идентификује показатеље прекршаја права детета у свакодневном животу, користи појмове савременог демократског друштва, образлаже улогу грађана у друштвеном систему. Разуме значење појма грађанин и могућности његовог активизма у оквиру државе. Схвата механизме функционисња власти и државе. Зна улогу ђачког парламента и његове задатке, иницијативе које предузима. Ради самостално, без помоћи наставника и уз висок степен активности и ангажовања.

**Добар:**У великој мери образлаже везу права и одговорности, наводи примере за групу права и слобода, аргументује значај инклузивног образовања, права и потребе за образовањем свих ученика. Идентификује показатеље вршења прекршаја права детета у свакодневном животу, користи појмове савременог демократског друштва, образлаже улогу грађана у друштвеном систему. Разуме значење појма грађанин и могућности његовог активизма у оквиру државе. Разуме механизме функционисања власти и државе. Схвата улогу ђачког парламента и његове задатке, иницијативе које предузима. Ради уз минималну помоћ наставника у виду кратких потпитања и корекција и уз висок степен самосталности и ангажовања.

**Задовољава:**У довољној мери образлаже везу права и одговорности,наводи примере за групу права и слобода, аргументује значај инклузивног образовања, права и потребе за образовањем свих ученика. Идентификује показатеље вршења прекршаја права детета у свакодневном животу, користи појмове савременог демократског друштва,образлаже улогу грађана у друштвеном систему. Јасан му је појам грађанин и његова улога у друштву. Разуме пднос дрве, власти и грађанина. Разуме улогу ђачког парламента и њихове иницијативе.. Делимичан степен активности и ангажовања.

**Осми разред:**

**Истиче се:** У потпуности учествује у избору теме, узрока и инструмената истраживања, учествује у спровођењу истраживања, прикупљању и обради података. Зна да процени положај деце у савременом друштву. Разуме утицај и улогу медија у савременом друштву. Презентује истраживање и добијене податке. Процењује ефекте спроведеног истраживања и идетификује пропусте и грешке. У дискусији показује вештину активног слушања,износи свој став, заснован на аргументима. Учествује у доношењу правила групе и поштује их. Проналази, критички разматра и користи информације из различитих извора самостално, без помоћи наставника и уз висок степен активности и ангажовања.

**Добар:**У великој мери учествује у избору теме, узрока и инструмената истраживања, учествује у спровођењу истраживања, прикупљању и обради података. Разуме положај деце у савременом свету. Уме да процени утицај медија у савремном друштву. Презентује истраживање и добијене податке. Процењује ефекте спроведеног истраживања и идетификује пропусте и грешке. У дискусији показује вештину активног слушања,износи свој став,заснован на аргументима. Учествује у доношењу правила групе и поштује их. Проналази,критички разматра и користи информације из различитих извора уз минималну помоћ наставника у виду кратких потпитања и корекција и уз висок степен самосталности и ангажовања.

**Задовољава:**У довољној мери учествује у избору теме,узрока и инструмената истраживања,учествује у спровођењу истраживања, прикупљању и обради података. Идентификује положај деце у савременом друштву. Схвата улогу медија у савременом свету. Презентује истраживање и добијене податке. Процењује ефекте спроведеног истраживања и идетификује пропусте и грешке.У дискусији показује вештину активног слушања, износи свој став, заснован на аргументима.Учествује у доношењу правила групе и поштује их. Проналази, критички разматра и користи информације из различитих извора. Делимичан степен активности и ангажовања.